Pe 11 august a debutat într-un meci oficial pentru Sevilla în Supercupa Europei 2015 împotriva lui FC Barcelona, intrând în minutul 68 în locul căpitanului Jose Antonio Reyes. El a marcat golul egalizator în minutul 81, ducând scorul la 4-4, dar Sevilla a pierdut meciul în prelungiri, scor 5-4. Zece zile mai târziu a debutat în La Liga cu o remiză albă la Málaga CF, înlocuindu-l tot pe Reyes, de această dată în minutul 65, iar la 16 septembrie a marcat la debutul său în Liga Campionilor UEFA, la prima atingere de balon, în meciul câștigat cu 3-0 în fața celor de la Borussia Mönchengladbach disputat pe Estadio Ramón Sánchez Pizjuán. Zece zile mai târziu, a intrat pe parcursul meciului Rayo Vallecano în care a marcat primul său gol în campionat pentru andaluzieni, câștigând meciul cu 3-2, marcând în finalul jocului dintr-o lovitură liberă.